CELEX: 62009TN0233
Language: sk
Date: 2009-06-12 00:00:00
Title: Vec T-233/09: Žaloba podaná 12. júna 2009 — Access Info Europe/Rada

29.8.2009   
            
            
               SK
            
            
               Úradný vestník Európskej únie
            
            
               C 205/40
            
         Žaloba podaná 12. júna 2009 — Access Info Europe/Rada
   (Vec T-233/09)
   2009/C 205/75
   Jazyk konania: angličtina
   
      Účastníci konania
   
   
      Žalobkyňa: Access Info Europe (Madrid, Španielsko) (v zastúpení: O. Brouwer a J. Blockx, advokáti)
   
      Žalovaná: Rada Európskej únie
   
      Návrhy žalobkyne
   
   
               —
            
            
               zrušiť napadnuté rozhodnutie,
            
         
               —
            
            
               zaviazať žalovanú na náhradu trov konania žalobkyne podľa článku 87 Rokovacieho poriadku Súdu prvého stupňa vrátane trov konania vedľajších účastníkov konania.
            
         
      Žalobné dôvody a hlavné tvrdenia
   
   V súlade s nariadením (ES) č. 1049/2001 (1) sa žalobkyňa domáha zrušenia rozhodnutia Rady o zamietnutí úplného prístupu k dokumentu 16338/08, správy Generálneho sekretariátu Pracovnej skupine pre informácie týkajúcej sa návrhu nariadenia Európskeho parlamentu a Rady o prístupe verejnosti k dokumentom Európskeho parlamentu, Rady a Komisie. Rada údajne poskytla žalobkyni prístup len k redigovanej verzii predmetného dokumentu, pričom vynechala časti, podľa ktorých možno identifikovať delegácie predkladajúce pozmeňovacie návrhy.
   Žalobkyňa tvrdí, že napadnuté rozhodnutie treba zrušiť z týchto dôvodov:
   Po prvé žalobkyňa tvrdí, že Rada porušila článok 4 ods. 3 prvý pododsek nariadenia (ES) č. 1049/2001, keď:
   
               a)
            
            
               nepreukázala, ako by zverejnenie mien delegácií vážne ohrozilo rozhodovací postup inštitúcie;
            
         
               b)
            
            
               neodôvodnila riziko spočívajúce v tom, že stanoviská delegácií by sa prestali predkladať písomne, ani skutočnosť, ako by to vážne ohrozilo rozhodovací postup inštitúcie, a tým
            
         
               c)
            
            
               neprihliadla na naliehavý verejný záujem na zverejnení totožnosti národných delegácií.
            
         Po druhé žalobkyňa tvrdí, že Rada porušila povinnosť odôvodnenia stanovenú v článku 253 ES a článkoch 7 ods. 1 a 8 ods. 1 nariadenia (ES) č. 1049/2001.
   
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).